《次韵孔武仲三舍人省上》
宋代·苏辙

君不见西都校书宗室叟，东鲁高谈鼓瑟手。
偶然同我西掖垣，并立晓班分左右。
龙文百斛世无价，〈属二公。
〉瓦釜枵然但升斗。
诸兄落落不可望，两季幸肯分余光。
大孔奋飞自南乡，联翩群雁相追翔，渠家冠盖尤堂堂。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。